google/wiki40b huggingface dataset:
Subaru

Historie

Subaru startet som «Flyets forskningslaboratorium» i 1917, ledet av Chikuhei Nakajima. I 1931 ble selskapet reorganisert under navnet «Nakajima Aircraft Co., Ltd». Ved slutten av andre verdenskrig ble Nakajima Aircraft reorganisert på nytt. Denne gangen under navnet Fuji Sangyo Co, Ltd. I 1946 lagde selskapet sin første Rabbit motorscooter med reservedeler fra fly brukt under krigen. I 1950 ble selskapet delt inn i tolv mindre selskaper og i tidsrommet 1953-1955 ble fire av disse og et nydannet selskap fusjonert til det vi i dag kjenner som Fuji Heavy Industries.

Motorsport

Subaru er spesielt kjent for sin store satsing på rally, der norske Petter Solberg ble verdensmester i 2003 i en Subaru Impreza WRC 2003. Tidligere verdensmestre i rally som kjørte Subaru: 2001 – Richard Burns, Storbritannia og 1995 – Colin McRae, Storbritannia. Subaru vant også konstruktørmesterskapet i 1995, 1996 og 1997.
I 2008 trakk Subaru seg ut av rallysporten på grunn av den globale finanskrisen.
Sultan Ahmed-moskeen

Sultan Ahmed-moskeen (tyrkisk: Sultanahmet Camii, ofte kalt den blå moskeen) er en stor muslimsk moske, kledd i blå tegl, som står i Istanbul, Tyrkia. Om natten stråler lyskastere opp bygningen fra alle retninger. 
Den ble bygd av den osmanske sultanen Ahmed I en gang mellom 1609 og 1616, og arkitekturen er delvis inspirert av den opprinnelige kirken Hagia Sofia (siden omgjort til moské). Moskeen ble bygget på palasset til de bysantinske keiserne. Grunnen til tilnavnet er at den, som flere andre moskeer kledd keramikkplater fra İznik som har blå detaljer. Dens külliye («det hele») inneholder graven til grunnleggeren, en madrassa («skole») og et hospits. Mens den fortsatt benyttes som en moské er den også en populær turistattraksjon i Istanbul.
Kungliga Konsthögskolan

Kungliga konsthögskolan, «Mejan», er et svensk kunstakademi på Skeppsholmen i Stockholm.
Kungliga Konsthögskolan ble grunnlagt av kong Gustav III. I forbindelse med byggingen av Stockholms slott ble det i 1735 startet en skole for slottsdekoratører. Efter fransk forbilde skulle kunstnerne få en mer teoretisk utdannelse enn håndverkerne. I 1773 ble skolen utvidet med en byggnadsskola med full arkitektutdannelse. Etter at Kungliga Tekniska högskolan ble opprettet i 1876 ble arkitektutdannelsen overført dit.
I 1870 flyttet Akademien inn i egne lokaler på Fredsgatan 12. Huset var en gave fra Gerhard Meyer, og skolens kjælenavn «Mejan» skriver seg fra ham. Kungliga Konsthögskolan var inntil 1978 en del av samme organisasjon som Kungliga Akademien för de fria konsterna. I 1978 ble de delt, slik at skolen ble en selvstendig høgskole, mens Akademiet viderførte sine oppgaver med å verne om og fremme kunst og arkitektur i Sverige. Skolen flyttet i 1995 til nye verksteder og atelier på Skeppsholmen.
Birger Madsen

Bakgrunn

Birger Madsen kom til Skeid fra Manglerud/Star som 13 åring og ble i klubben i 12 år. Han kommer fra en Skeidfamilie der far, Inge Madsen, har vært webansvarlig for Skeid.no, og Madsens onkel, Håkon Lier Madsen, er tidligere Skeidspiller og styremedlem i klubben. 
Madsen studerte idrettsfag ved Ulsrud videregående skole, og har i ettertid fullført examen philosophicum fra Universitetet i Oslo.

Skeid

Madsen debuterte på Skeids A-lag høsten 2000 som 18 åring, mot Kongsvinger i 1 divisjon (5–2 til Kongsvinger). Han spilte semifinale i NM mot Rosenborg i Trondheim for Skeid i 2003, (2–1 til Rosenborg). 22 år gammel ble han kåret til «årets spiller» i Skeid (2004), men fikk store deler av 2005 sesongen ødelagt av skader. Madsen spilte 93 seriekamper for A-laget til Skeid, og var den spilleren i Skeids tropp med flest A-kamper før han gikk til Sandefjord Fotball i 2006.

Sandefjord Fotball

Madsen debuterte i Tippeligaen for Sandefjord Fotball 17. juli 2006 mot Molde på Storstadion (5–2 til Sandefjord og ett mål av Madsen), og spilte semifinale i NM mot Rosenborg på Lerkendal for Sandefjord Fotball i 2006 (5–2 til Sandefjord og ett mål av Madsen). I 2007 etablere han seg raskt på A-laget til Sandefjord Fotball, og fikk god kritikk fra egen trener etter kampen mot Viking 22. april.
Til tross for Sandefjords nedrykk til 1. divisjon, hadde Madsen en god 2007-sesong og ble kåret til «årets spiller» med 70% av stemmene av  supporterklubben Blåhvalane. Også klubben gav han utmerkelsen «årets spiller».
Madsen ble i Sandefjord Fotball sesongen 2008 selv om flere Tippeligaklubber var interessert å få Madsen i sin tropp, særlig var interessen stor fra Viking.
Madsen fikk med seg 29 av 30 kamper for Sandefjord Fotball i Adeccoligaen i 2008 og han bidro sterkt til Sandefjords opprykk til Tippeligaen. Madsen kom på årets lag for Adeccoligaen i flere media.

Vålerenga Fotball

I august 2009 ble Birger Madsen klar for Vålerenga og han debuterte mot Stabæk i Telenor Arena(tap 2-3). Madsen første scoring for Vålerenga kom mot Viking samme sesong(3-1 til Vif).

Kjennetegn som fotballspiller

Madsens kjennetegn som fotballspiller var duellkraft, fare i lufta, hodespill og kraftheading.
Femundløpet 2008

Femundløpet 2008
Starten på F600 ble preget av sterkt snøfall og dårlig vær det første døgnet. Deretter letnet været og det ble kaldere, natt til søndag var temperaturen nede i -30 grader C i Fjellregionen, noe som førte til skarpere føre og mer fart i sporet. Det var jevnt i begge klasser ut fra siste sjekkpunkt på Tolga søndag ettermiddag. Førstemann til mål av alle var folldølen Ola Brennodden Sunde, som med det ble tidenes yngste vinner av den korteste distansen F400. Han startet som nummer tre fra Tolga, men i mål på Røros var han først. På den lengste distansen var Ketil Reitan fra Os førstemann ut fra siste sjekkpunkt, men i mål på Røros hadde han blitt innhentet av Kjetil Backen, som dermed ble vinner av langdistansen F600.
Hetle

Historisk

Gården Teslinn stod rundt 1350 oppført med skyld til presten ved kirken i Viksdalen, navnetolkningen er usikker, men det kan tenkes at det her er snakk om Hetlegården. Hetle ble opprinnelig skrevet Heltvin fra trenavnet Hassel og -vin, av dette kan vi regne med at Teslinn er synonym med Heltvin.
På gården har det blitt funnet en mannsgrav fra 900-tallet, det ble registrert funn av sverd, spyd, øks og kniv.
Hetlegården er historisk kjent også fra Hetle-saken, der Mikal og Ole Hetle fra bruk 1 ble uskyldig dømt i drapet på Henrik Hetle fra bruk 3.
Guadalupepelssel

Beskrivelse

Fargen på guadalupepelsselen kan variere fra mørkebrun til svart. Hannen er vesentlig større enn hunnen. Hannen er rundt 2 meter lang og veier ca 180 kg. Hunnen er rundt 1,5 meter og veier ca 50 kg.

Utbredelse

Guadalupepelsselen er utbredt utenfor kysten av California i USA og Californiahalvøya i Mexico, spesielt på Guadalupeøya.

Reproduksjon

I paringstiden danner hannene egne territorier hvor de parer seg med flere hunner samtidig. Ungene blir født iløpet av juni eller juli.
Strylav

Medisinsk bruk

Strylav har vært i medisinsk bruk som antibiotika i mange århundrer. i Kina har det vært brukt i kanskje 3000 år. De brukte huldrestry (Usnea longissima), mens det i Japan og Korea også ble brukt Usnea diffracta mot tuberkulose og bronkitt.
Om lag 1% av laven utgjøres av usninsyre, en slags bredsprektet, antibiotisk fenolsyre. Den virker trolig mot både tuberkulosebakterier, stafylokokker, streptokokker og pneumokokker. Videre inneholder artene diffractasyre, barbatinsyre, linolensyre, arakidonsyre og lobarsyre. Det er også C-vitamin i strylav. Trolig kan stoffene også hemme svulster og virke antiseptisk.
Quasimellana

Utseende

Middelsstore (vingespenn ca. 30 millimeter), kraftige, brunlige smygere. Oversiden er brun med gulaktige felter, undersiden mest gulbrun.

Utbredelse

Slekten er utbredt i Mellom- og Sør-Amerika.
Ischnovalgus

Utseende

Små, svarte gullbasser med forholdsvis lange bein. Kroppen er delvis skjellkledt. Pronotum er avrundet og betydelig smalere enn dekkvingene.

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Slekten er utbredt i Afrika.
Parapomempsoides

Utbredelse

Arten er bare kjent fra Kamerun.
Hendrum

Hendrum er en by i Norman County i Minnesota i USA. Befolkningen var på 315 i 2000. Stedet ligger i ved Red River of the North knapt to kilometer mot vest og Wild Rice River knapt en kilometer mot øst. Landskapet her er helt flatt, men jorda er svært fruktbar og området omtales som verdens kornkammer. Halstad er naboby.
Innbyggerne er for det meste skandinaver, navnet kommer fra Hindrem i Leksvik og den eneste kirken i byen er Immanuel Lutheran Church. Før nybyggerne kom hit var det indianere av Dakota Sioux og Chippewa som bodde her, men de flyttet til andre områder. Nybyggerne måtte slåss mot gresshopper, uår, difteriepidemier, oversvømmelser og tornadoer, men bøndene klorte seg fast og dyrket hvete, sukkerroer, soyabønner og solsikke, som vokste rikelig og som fremdeles er det som dyrkes i området.
François Yabré

Internasjonal karriere

Yabré fikk sin debut for Burkina Faso i en vennskapskamp borte mot Marokko den 14. august 2013 (1–2) da han kom inn som innbytter for Steeve Yago i andre omgang.
Crotaphytidae

Systematikk

Det har vært vanlig å regne dem som en underfamilie av en stor familie som omfatter alle iguaner, men nå blir denne gruppen plassert i en egen familie. Det er 12 arter, fordelt på to slekter.
Sommertoget

Sommertoget er NRKs underholdnings- og sakte-TV-satsing sommeren 2017. Hver tirsdag til lørdag fra 27. juni til 19. august besøkte toget stasjoner langs nesten hele det norske jernbanenettet og hadde sendinger med Reiseradioen på formiddagene og Sommeråpent på kveldene. Reisene fra stasjon til stasjon ble tatt opp på dagtid og vist på TV samme ettermiddag i programmet Sommertoget minutt for minutt og i sammendrag på kveldene.

Historie

NRK gjorde sin første jernbanerelaterte sakte-TV-produksjon høsten 2009 med førerromsfilmen Bergensbanen minutt for minutt og har senere gjort det samme på enkelte andre norske jernbanestrekninger. I 2011 ble konseptet utvidet til å omfatte direktesending og seerinteraksjon med Hurtigruten minutt for minutt, som året etter ble gjort på Telemarkskanalen, og i 2013 og 2015 med Sommerbåten langs norskekysten i forbindelse med Sommeråpent.
Kvelden og natten mellom 22. og 23. juni 2012 produserte den finske kringkasteren Yle i samarbeid med de finske statsbanene VR et 13 timer lang direktesendt underholdningsprogram fra togreisen mellom Helsingfors og Rovaniemi under tittelen Juhannusjuna («Midtsommertoget»). Programmet var en blanding av direktesendte bilder fra stasjonene hvor toget stoppet, og filming av toget fra helikopter og opptak gjort ombord i toget.
20. august 2016, i sesongens siste sending av Sommeråpent, ble planene for Sommertoget offentliggjort.
Wasabröd

Historie

Selskapet ble stiftet i Skellefteå i 1919 av Karl Edvard Lundström under navnet AB Skellefteå Spisbrödsfabrik. I 1931 ble det flyttet til Filipstad, og i 1957 byttet det navn til AB Wasa Spisbrödsfabrik og i 1964 til Wasabröd AB etter kongeslekten Vasa. I 1982 ble selskapet solgt til det sveitsiske legemiddelfirmaet Sandoz AG (som senere ble en del av konsernet Novartis AG), for så i 1999 å bli solgt til det italienske næringsmiddelselskapet Barilla.
Midt Buskerud Boligbyggelag

Midt Buskerud Boligbyggelag ble startet 29. oktober 1970 og var et boligbyggelag som opererte i Modum og Sigdal kommuner i Buskerud. I 2010 fusjonerte laget med Nedre Buskerud Boligbyggelag.
Boligbyggelaget hadde vel 800 medlemmer og forvaltet 402 boliger i 18 borettslag, sameier og andre selskap.
Midt Buskerud Boligbyggelag var en del av Norske Boligbyggelags Landsforbund (NBBL).
Irving Langmuir

Vitenskapelig arbeid

Langmuirs første bidrag til vitenskapen kom gjennom hans studier av glødelamper, som var en fortsettelse på hans doktoravhandling. Hans forbedring av vakuumteknikken ledet til oppfinnelsen av radiorøret. Ett år senere oppdaget han og hans kollega Lewi Tonks at livslengden hos wolframglødetråden økte kraftig når lampen ble fylt med en edelgass, som argon. Denne oppdagelsen er blitt svært viktig for den moderne glødelampen.
Khwaja Abdullah Ansari

Abu Ismaïl Abdullah ibn Abi-Mansour Mohammad eller Khajah Abdullah Ansari av Herat (persisk:خواجه عبدالله انصاری) var en kjent persisk sufi som levde i det 11. århundre i Herat (da Khorasan, nå en by i Afghanistan). Han levde fra 1006 til 1088.
Ansari er kjent som «frommen av Herat» (persisk: پير هرات) ettersom han levde og døde i Herat by. Han er også kjent som «Shaikul Mashayekh» (arabisk: شیخ المشایخ) «mester av alle (sufi)mestere», og en annen tittel på han var «Shaikhul Islam». 
Han var en disippel av Shaikh Abul Hassan Kharaqani, som han hadde stor respekt og tro for, ifølge det han selv sa: «Abdullah var en skjult skatt og dens nøkkel var i hendene på Abul Hassan Kharaqani.»
Han skrev mange bøker om islamsk mystikk og filosofi på persisk og arabisk. Hans mest kjente verk er Munajat Namah (bokstavelig talt «Litanier eller dialog med Gud»), som regnes som et mesterstykke innen persisk litteratur. Etter hans død samlet hans studenter og disipler hans lære om tafsiren av Koranen og kalte den Kashful Asrar. Dette er beste og lengste sufitafsiren av Koranen og har blitt publisert flere ganger i ti bind.
Han utmerket seg med sin kunnskap om Hadith, historie og Ilm ul-Ansaab. Han pleide å unngå selskap med de rike, mektige og innflytelsesrike. Hans årlige Majlis-e-wa'az ble fulgt av folk fra fjernt og nært. Uansett hva hans disipler og tilhengere pleide å presentere for ham, ble det overlevert til de fattige og trengende. Han sies å ha hatt en meget imponerende personlighet og pleide å kle seg pent. En av hans mest betydelige og brennende tilhengere var imam Ibn Taymiyyah.
Han praktiserte Hanbali fiqh, en av de fire sunni-skolene for jus eller rettslære. Hans skrin, bygget under Timurid-dynastiet, er et populært pilegrimsmål for persere/tadsjikere.
Samiske geografiske navn i Nærøy

Samiske geografiske navn i Nærøy (knr 1751) angir stedsnavn i Nærøy kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare sørsamisk er tatt med i denne oversikten for Nærøy kommune.
Hahoe

Historie

Yuklanen av Pungsan grunnla byen på 1500-tallet og den har vært et klansamfunn siden da. Byen er kjent for sine mange bevarte originalbygninger, slik som byens konfucianske skole og har folkekunst som Hahoes maske-dansedrama (Hahoe byeolsingut talnori), som er en shaman som utfører riter til de lokale byåndenes ære.
Byen er i dag inndelt i Namchon (Sør-byen) og Pukchon (Nord-byen) med hovedgrenen av Pungsan Yuklanen, Gyeomampa, i Namchon og den sekundære grenen, Seoaepa, i Bukchon. Den siste stammer fra Yu Seong-ryong, en statsminister under kong Seonjo av Joseon. I den nordre delen av byen finnes Yangjindanggården og Pikchondaekhuset. I sør Chunghyodanggården og Namchondaekhuset. Alle på lista over landets viktigste kulturelle minnesmerker. Mens hver gren av Pungsan Yuklanen tidigere levde i sine respektive deler av byen, bor klangrenene i begge bydelene.
Den gamle arkitektoniske stilen i stor grad gått tapt i landet på grunn av landets raske modernisering og utvikling. Men her står bygninger, både residenser og arbeiderhjem, med sine halmtak og som bevarer den arkitektoniske stilen fra tiden da bygningene ble satt opp. Wonjijeongsapaviljongen og Byeongsan konfucianske skole er to av byens kjente bygninger. Byn har bevart shamanriten Byeolsin-gut og Hahoemaskene som benyttes i Hahoes maskedans. Andre riter som fremdeles gjennomføres er Jeulbul Nori der en benytter en streng fyrverkeri som tennes ved foten av Buyongdaefjellet. Helligdommen Yongmogak har Yu Seong-ryongs boksamling og inkluderer Chingbirok, en bok som dokumenterer Japans invasjon av Korea i 1592. Kunmundungok er en fortegnelse over militære forlegninger. Chunghyodang har også 231 kongelige kunngjøringer og utnevninger.
A Hard Day's Night (album)

Sporliste

Alle spor er kreditert John Lennon og Paul McCartney.
Mudderbiller

Utseende

Små til middelsstore (1,2 – 8 mm), avlange biller, vanligvis brunlige og matte med oversiden dekket med lange, utstående hår. Antennene er vanligvis kortere enn hodets bredde, og består av 3-13, vanligvis 8-11, ledd. De to innerste leddene er mye lengre enn de andre, og de ytterste leddene synes ofte som et lite vedheng på det store andre leddet. Den 5-6 ytterste leddene danner en avlang kølle, eller de har kamaktige utvekster. Dekkvingene er forholdsvis avlange og smale. Beina er slanke, fotleddene er ofte ganske lange med store klør ytterst. Undersiden hos de artene som lever i vann er kledt med fine, korte, vannavstøtende hår, et såkalt plastron, som holder på et luftlag som er nyttig for billenes gassutveksling. Hunnene har et langt, spisst eggleggingsrør som vanligvis er trukket inn i bakkroppen.

Levevis

Disse billene lever i eller ved vann. Det er bare de voksne individene av noen arter som er rent vannlevende, andre voksne og alle larver finner man gjerne i mudderet i vannkanten. De artene som lever i vann kan ikke svømme men kryper rundt på bunnen, under steiner eller på vannplanter. De trenger ikke komme opp til overflaten for å puste men gassutvekslingen skjer gjennom plastronet på undersiden. Dette krever oksygenrikt vann og disse artene er derfor vanligvis å finne i kjølig, rennende vann med mye oksygen.
Telefonsvarer

En telefonsvarer er en elektronisk maskin som er koblet til en telefonabonnents telefonlinje og automatisk svarer på samtaler når eieren av telefonen ikke kan eller vil svare. Svareren kan ta opp en beskjed fra vedkommende som ringer, og senere spille av denne beskjeden for eieren av telefonen. Tradisjonelt har det vært vanlig at beskjeden ble spilt inn på magnetbånd, men i dag brukes også andre lagringsmedier.
I dag er det også mulig å ha en såkalt telefonsvarer tilknyttet ens mobiltelefonabonnement. Når abonnenten er utenfor signaldekning, har telefonen avslått eller ikke ønsker å besvare et anrop, viderekobles anroperen til et elektronisk system hos mobiltelefonoperatøren, og en beskjed kan spilles inn på dette systemet. Abonnenten kan senere ringe opp dette systemet for å få beskjeden avspilt. Tjenesten kalles mobilsvar.
Paganisme

Paganisme er en internasjonal gruppebetegnelse på forskjellige eldgamle naturreligioner som dyrker en ikke-monoteistisk guddom. Paganisme blir ofte definert, noe nedsettende, som hedenskap, blant annet i forbindelse med ikke-kristne og ikke-jødiske stammereligioner. Ordet kan også brukes mer generelt om en sekulær, verdslig kultur eller livsanskuelse.
Wicca var pr. 2004 den tallmessig største av de ny-paganistiske religionene, mens hinduismen av mange regnes som den eneste store uavbrutte paganistiske religion. Ulike former for sjamanisme er også paganistisk, og blir fortsatt praktisert av ulike urbefolkninger.

Historikk

Pagan kommer fra gresk der det betyr en som bor på landsbygda. og ble i den latinske formen pagus særlig brukt om galliske og germanske landsbyer. Dette henger sannsynligvis sammen med at de som bodde på landsbygda, ute på hedene, ofte kalt hedninger, ble kristnet sist og at deres religion ble ansett som bondsk hedenskap. Faktisk har mange urgamle, folkelige tradisjoner holdt seg nærmest intakte frem til vår tid. Eksempler på dette er påskeegg, maistang, st. hansbål og juletre.
Peiling på seiling (deLillos-album)

Bakgrunnen

DeLillos hadde egentlig ikke tenkt å gi ut et nytt album i 2016 etter hele fire Vinyl-samlealbum (Før, Etter, Inn i mellom og Utenom) i 2015 med tidligere utgitt og uutgitt materiale. På nyåret 2016 på fly fra Oslo til Kirkenes for en spillejobb satte Lars Lillo-Stenberg seg med macbooken sin full av ideer han hadde spilt inn og fikk et innfall om å sette sammen disse bitene og hadde allerede den første klar på ti minutter, og da de landet var hele fem/seks tekster ferdige og tilslutt hele sytten/atten da bidragene kom fra Lars Fredrik Beckstrøm og Lars Lundevall. DeLillos gikk i studio våren 2016 med Martin Horntveth som plateprodusent og studiomusiker, og 27. mai 2016 var førstesingelen Aldri epleslang/Jesusmannen klar for lansering på Vinyl og på digitale plattformer og ble raskt en gjenganger på radio og DeLillos forberedte sommerturné. Torsdag den 7. juli 2016 klokken 15:00 kom en dramatisk melding på DeLillos' facebookside om at Lars Lillo-Stenberg var lagt inn på sykehus på grunn av hjerteinfarkt, og sommerturnéen og Lars Lillo-Stenbergs planlagte soloopptredener måtte avlyses, og i stedet ble det sykehusopphold, hjerteoperasjon og opptrening. Albumet ble utgitt fredag den 28. oktober 2016 til positiv mottakelse fra Dagbladet, Aftenbladet, Dagsavisen, Dagens Næringsliv, Musikknyheter og fansen.
Svake mennesker

Svake mennesker er en samleplate med Jannicke. Albumet ble første gang utgitt i 1989 og gjenutgitt i 2007.
Cyphonotus

Utseende

Middelsstore, avlange, blanke, rødbrune oldenborrer. Pronotum er tydelig smalere enn dekkvingene, tett og kraftig punktert. Dekkvingene dekker ikke bakkroppsspissen.

Utbredelse

Slekten er utbredt i Sentral-Asia (sørlige Russland, Kasakhstan, Turkmenistan, Pakistan, Irak)
Regnbed

Et regnbed er en nedsenkning i terrenget, plantet med naturlig og stedstilpasset vegetasjon, som fremmer oppsamling, fordrøyning og infiltrasjon av overvann ved å etterlikne det naturlige hydrologiske kretsløpet, samt behandle urbant overvann ved å utnytte fysiske, kjemiske og biologiske prosesser som naturlig foregår i grunnen.
Vedkløyver

Vedkløyver er et redskap med en øks eller kile, ofte drevet av et hydraulisk stempel. Man legger veden som skal klyves, mellom stempelet og kilen, og stemplet skyver veden med stor kraft mot kilen, der den kløyves. Moderne vedkløyvere har en vugge til veden, mens på de aller enkleste modellene ble veden lagt på en bjelke. Moderne vedkløyvere har også et transportbrett der veden kan ledes til tilhengere eller i storsekker. Kilen kan være formet som et kors, slik at veden deles i fire deler.

Farer i bruk

Særlig eldre vedkløyvere er det mange faremomenter med. Enkelte modeller hadde et stempel som gikk frem og tilbake kontinuerlig, med de klemfarer dette kunne medføre. På noen modeller ble veden lagt på en bjelke, der man ofte måtte holde i veden for å balansere den. På moderne vedkløyvere er styringshendlene utformet slik at man må benytte begge hender på dem, og dermed er klemfaren minimert, men fremdeles kan fliser og vedbiter sprette og forårsake skade. Hansker, vernebriller og visir kan være nyttig verneutstyr for operatøren.
Herakleidene

Herakleidene (Gammelgresk: Ἡρακλεῖδαι) er i gresk mytologi de tallrike etterkommerne av Herakles, og i snevrere forstand etterkommerne av Hyllos, den eldste sønnen av Herakles og Deianeira. Andre herakleidere var Makaria, Lamos, Manto, Bianor, Tlepolemos og Telephos. Disse herakleidere var en gruppe av doriske legendariske konger som erobret peloponnesisk kongedømmet Mykene, Sparta og Argos. I henhold til den litterære tradisjon i gresk mytologi hevdet de sin rett til å herske via deres stamfar.
Etter den tyske forskeren Karl Otfried Müllers bok Die Dorier (1830, engelsk oversettelse 1839), bind I. kapittel 3, ble deres dominans knyttet til en «dorisk invasjon». Selv om detaljene i genealogien skiller seg fra den ene antikke forfatteren til den andre, er den kulturelle betydningen av det mytiske temaet, at de var etterkommere av Herakles, forvist etter hans død, og kom tilbake en del generasjoner senere i hva som kalles «Herakleidenes hjemkomst», og krevde det land som deres forfedre hadde hersket over i mykenske Hellas, hvilket var tilskrevet det opphavelige rettsgrunnlaget av en tradisjonelle herskerfamilie som sporet deres opprinnelse og således deres lovlige rett, til Herakles.